รัฐบาลไทย-ข่าวทำเนียบรัฐบาล-ธ.ก.ส.ร่วมงานมหกรรมการเงิน Money Expo อุดรธานี ครั้งที่ 5
วันศุกร์ที่ 6 ตุลาคม 2560
ธ.ก.ส.ร่วมงานมหกรรมการเงิน Money Expo อุดรธานี ครั้งที่ 5
ธ.ก.ส.นําผลิตภัณฑ์เงินฝากและสินเชื่อเข้าร่วมงานมหกรรมการเงิน Money Expo อุดรธานี ครั้งที่ 5  เน้นโชว์นวัตกรรมรูปแบบสาขาในอนาคต “Smart Office and Branch Outlet”  ซึ่งจัดขึ้น ณ ศูนย์การค้า เซ็นทรัล พลาซา  จังหวัดอุดรธานี ระหว่างวันที่ 6-8 ตุลาคม 2560
นายนิพัฒน์ เกื้อสกุล ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.นํานวัตกรรม โดยจําลองรูปแบบสาขาในอนาคต “Smart Office and Branch Outlet” เชื่อมโยงพัฒนาขีดความสามารถของเกษตรกร ตลอดจนสนับสนุนสินเชื่อเพื่อเสริมสภาพคล่องและเพิ่มประสิทธิภาพทางการตลาดให้กับธุรกิจภาคการเกษตร ที่บูธ ธ.ก.ส.ในงานมหกรรมการเงิน Money Expo อุดรธานี ครั้งที่ 5 ซึ่งจัดขึ้นระหว่างวันที่
6-8 ตุลาคม 2560 ณ อุดรธานีฮอลล์ ชั้น 3 ศูนย์การค้าเซ็นทรัล พลาซา จังหวัดอุดรธานี
โดยในงานจะมีการแนะนําให้เกษตรกรลูกค้าของ ธ.ก.ส.ต่อยอดธุรกิจด้วย การสอนสร้าง Facebook Fan Page เพื่อใช้เป็นเครื่องมือการตลาด กับกิจกรรม “SMAEs ขายดี บนวิถีออนไลน์” ให้บริการปรึกษาด้านสินเชื่อ โดยเฉพาะ สินเชื่อ 1 ตําบล 1 SME เกษตร เพื่อยกระดับคุณภาพชีวิตและสร้างความยั่งยืนให้กับภาคเกษตรไทย ตั้งแต่ปีที่ 1-7 คิดอัตราดอกเบี้ยร้อยละ 4 ต่อปี และตั้งแต่ปีที่ 8 เป็นต้นไป คิดอัตราดอกเบี้ยปกติของธนาคาร
ที่สําคัญขอเชิญชวนให้พี่น้องประชาชนในจังหวัดอุดรธานีร่วมลุ้นไปกับการฝากเงินกับสลากออมทรัพย์ ธ.ก.ส. ชุด เกษตรมั่งคั่ง ราคาหน่วยละ 100 บาท รับฝาก 600 ล้านหน่วย รวมเป็นเงิน 60,000 ล้านบาท อายุสลาก 3 ปี ออกรางวัลครั้งแรกในวันที่ 16 ตุลาคม 2560 ลุ้นรางวัลที่ 1 มูลค่าสูงสุด 10 ล้านบาท ถึง 36 ครั้ง ครบกําหนด 3 ปี ผู้ฝากที่ฝากถึงวันครบกําหนด จะได้รับดอกเบี้ยหน่วยละ 0.75 บาท คิดเป็นอัตราดอกเบี้ยร้อยละ 0.25 ต่อปี กรณีฝากตั้งแต่ 100,000 บาทขึ้นไปได้รับผลตอบแทนร้อยละ 1.330 ต่อปี คิดจากการรวมรางวัลเลขท้าย 3 ตัว หากฝากตั้งแต่ 1,000,000 บาทขึ้นไปได้รับผลตอบแทนร้อยละ 1.438 ต่อปี คิดจากการรวมรางวัลเลขท้าย 3 ตัว และ 4 ตัว สําหรับผู้ฝากสลากออมทรัพย์ ธ.ก.ส. ชุดเกษตรมั่งคั่ง ในชุดนี้มีสิทธิ์ลุ้นรางวัลพิเศษ เงินสดมูลค่า 1 ล้านบาท 9 รางวัล เป็นเงินรวม 9 ล้านบาท แบ่งการจับรางวัล 3 ครั้ง ครั้งที่ 1 16 ธันวาคม 2560 ชิงรางวัลพิเศษ 3 รางวัล ครั้งที่ 2 16 มีนาคม 2561 ชิงรางวัลพิเศษ 3 รางวัล และในครั้งที่ 3 16 มิถุนายน 2561 ชิงรางวัลพิเศษ 3 รางวัล
นอกจากนั้น ยังมีผลิตภัณฑ์อื่น ๆ ที่น่าสนใจได้แก่ เงินฝากออมทรัพย์ทวีโชค “เพิ่มโชค เพิ่มสุขกับทวีโชค ปี 4” ลุ้นรับโชค 3 ชั้นกับ ธ.ก.ส. โชคชั้นที่ 1 ลุ้นทองคําเดือนละ 50 รางวัล โชคชั้นที่ 2 ลุ้นรางวัลทวีโชคระดับจังหวัดปีละ 2 ครั้ง ในเดือนมกราคมและเดือนกรกฎาคมของทุกปี โชคชั้นที่ 3 ลุ้นรางวัลระดับประเทศอีกปีละ 1 ครั้ง ในเดือนกุมภาพันธ์ของทุกปี โดยเริ่มตั้งแต่วันนี้จนถึง 31 ธันวาคม 2560 สําหรับลูกค้าทุกรายที่ฝากเงินออมทรัพย์ทวีโชคคงเหลือเพิ่มขึ้นจากเดือนก่อนทุกๆ 1,000 บาทจะได้รับสิทธิ์ชิงรางวัล 1 สิทธิ์ เงินฝากออมทรัพย์พิเศษเปิดบัญชีขั้นต่ํา 10,000 บาท ฝากครั้งต่อไปขั้นต่ํา 1,000 บาท อัตราดอกเบี้ยร้อยละ 1.10 ต่อปี ไม่เสียภาษี เงินฝากกระแสรายวันพลัส เงินฝากสงเคราะห์ชีวิต “ธ.ก.ส.เพิ่มรัก 2 12/10 ” ส่งฝาก 10 ปี คุ้มครองนานถึง 12 ปี มีเงินชดเชยรายได้กรณีนอนโรงพยาบาลสูงสุดถึงวันละ 1,000 บาท สามารถใช้ลดหย่อนภาษีได้ เงินฝากประจําปลอดภาษี 24 เดือน อัตราดอกเบี้ยร้อยละ 2.50 ต่อปี ฝากขั้นต่ําเดือนละ 1,000 บาท เป็นเวลาฝาก 24 เดือน เงินออมธนาคารต้นไม้ กองทุนการออมแห่งชาติ (กอช.) บริการรับลงทะเบียนพร้อมเพย์ บริการรับชําระค่าบริการต่างๆ บริการทําบัตร ATM พร้อมแคมเปญสินเชื่อ “สินเชื่อระยะสั้นประเภทตั๋วสัญญาใช้เงินหรือ P/N เพื่อ SMEs ธุรกิจเกษตร เขตเมืองเศรษฐกิจ” รับข้อเสนอพิเศษ วงเงินกู้ขั้นต่ํา 200,000 บาทสูงสุด ไม่เกิน 5,000,000 บาทต่อราย สามารถเบิกเงินสูงสุด 100% ของเอกสารทางการค้า ยกเว้น ค่าตรวจสอบและบริหารจัดการระบบหลักประกัน ปรึกษาสินเชื่อในงานพร้อมเปิดบัญชีเงินฝากได้รับของที่ระลึกทันที